Maria Iakunčikova

Maria Basilii filia Iakunčikova, nupta Weber (Russice Мария Васильевна Якунчикова-Вебер, die 19 Ianuarii anno 1870 nata et 14 Decembris 1902 mortua) erat pictrix Russica.  

Vita et opera
Basilii Iakunčikov maecenatis Russici filia, Basilii Polenov et sororis eius Helenae discipula et amica, Moscuae et Lutetiae picturae studuit. Circulo Abramtseviano et Mundi artis propior fuit. Nupta est Leoni Weber anno 1897, Stephanus filius anno 1898 natus est. In Expositione orbis terrarum Lutetiensi anni 1900 aedem Russiae ornavit. De phtisi mortua est.

Topias et picturas historicas praeferebat; fabellas interdum illustrabat. Pyrographiam saepe cum pictura miscebat, aliasque artes huiusmodi exercebat.

Pinacotheca

Notae

 Nexus externi 

 De Maria Iakunčikova in situ Pinacothecae Tretiakovianae 
 Situs de Maria Iakunčikova 

Categoria:Pictores Russiae